Mødet er åbnet.
Det punkt, som er opført som nr. 1 på dagsordenen, kan kun med Tingets samtykke behandles i dette møde. Hvis ingen gør indsigelse, betragter jeg samtykket som givet. Det er givet.
Der er ikke stillet ændringsforslag. Men jeg har af udvalgsformanden fået at vide, at der er afgivet en tillægsbetænkning, som netop er behandlet i udvalget i en pause, der har været. Jeg skal høre, om der er nogen, der ønsker at udtale sig. Da det ikke er tilfældet, går vi til afstemning.
Der stemmes om lovforslagets endelige vedtagelse. Jeg beder igen tingsekretærerne, hr. Christian Juhl og hr. Erling Bonnesen, om at gøre sig klar, og igen klarer vi det, ved at vi rejser os op. De, der stemmer for lovforslaget, bedes rejse sig. I må gerne sætte jer ned igen. De, der stemmer imod lovforslaget, bedes rejse sig. De, der stemmer hverken for eller imod lovforslaget, bedes rejse sig. Jeg får her resultatet af tingsekretærerne. 3, angivne måde). For stemte 95 (S, V, DF, RV, SF, EL, KF, NB, LA, Simon Emil Ammitzbøll-Bille (UFG) og Susanne Zimmer (UFG)), imod stemte 0, hverken for eller imod stemte 0. Dermed er lovforslaget vedtaget og vil blive sendt til statsministeren.
Jeg vil gerne sige tak til udvalget for et godt arbejde i løbet af dagen. Og jeg gør opmærksom på, at der ikke er mere at foretage i dette møde. Folketingets næste møde afholdes i morgen, fredag den 13. marts 2020, kl. 10.00. Jeg henviser til den dagsorden, der fremgår af Folketingets hjemmeside.